DNA sisaldab keharakkudele vajalikke juhiseid eluspüsimiseks. Iga rakk meie kehas ei täida samasuguseid ülesandeid, mistõttu kasutatakse eri rakkudes ka erinevaid DNA piirkondi. DNA keemilise struktuuri muutmine võimaldab rakul valida, millist piirkonda konkreetsel ajahetkel kasutakse. Selline struktuuri muutmine toimub „epigeneetiliselt”, Kreeka keelsest sõnast „epi”, mis tähendab „peal”. Seega peetakse epigeneetikaks DNA peal paiknevaid keemilisi struktuure, mis reguleerivad geeniekspressiooni (DNA teatud piirkonna kasutamist).
#000000
Nii nagu erinevatel rakkudel on neile iseloomulik epigeneetika, on epigeneetilised mustrid unikaalsed ka igale indiviidile. Epigeneetika on mõjutatav keskkonnateguritest. See tähendab, et meid ümbritsev saab mõjutada meie rakkude funktsioneerimist! Siinkohal on väga heaks näiteks kokkupuude tubakasuitsuga. Suitsetamine võib muuta meie epigeneetikat ning teadlased on leidnud, et enamik suitsetamisest tingitud muutuseid on pikaajalise mõjuga [1]. Samas on leitud, suitsetamisest loobumine võib mingi osa tekkinud muudatustest tagasi pöörata [2]. Stress ja toitumisharjumused võivad samuti epigeneetikat muuta [3,4], loe lähemalt meie blogist [5].
#000001
Meid ümbritsevad tegurid ei mõjuta ainult meie end epigeneetikat. Ema suitsetamine, kokkupuude toksiinidega, toitumisharjumused ja stress mõjutavad samuti sündimata lapse epigeneetilist programmeerimist. Sellise mehhanismi eesmärgiks on valmistada last ette keskkonnaks kuhu ta on sündimas, kuid tihti on tagajärjeks kahjustused lapse tervisele [6]. Lisaks on näidatud, et trauma ei mõjuta ainult traumat kogevaid indiviidide, vaid see muudab lisaks nende indiviidide järglaste epigeneetikat [7]. Seega võib lapsevanema vaimne tervis mõjutada laste epigeneetilist tervist. Siiski, ei ole see kinnitus epigeneetika pärilikkusele.
#000002
Kokkuvõttes annab epigeneetika meile plastilisuse, mis aitab meil kohaneda pidevalt muutuva elukeskkonnaga. Seega on meil võimalus osaliselt mõjutada oma tervist harrastades võimalikult tervislikke eluviise
#000003